Il-Membru Parlamentari Ewropew David Casa ħabbar li permezz ta' negozjati tiegħu fil-Parlament Ewropew, fis-sajf tal-2022, il-poplu Malti u Għawdxi se jibda jibbenefika minn xahrejn leave mħallsin għal kull ġenitur. L-MEP kiteb fuq Facebook li l-Ministru fl-Uffiċċju tal-Prim Ministru Carmelo Abela ħabbar li d-drittijiet il-ġodda tad-Direttiva tal-Bilanċ bejn il-Ħajja u x-Xogħol se jidħlu fis-seħħ fis-sajf tas-sena d-dieħla. Dawn jiggarantixxu: 10 ijiem leave mħallsin għall-missirijiet meta titwieled it-tarbija Xahrejn leave mħallsin għal kull ġenitur 5 ijiem ta' carer's leave fis-sena biex il-ħaddiema jkunu jistgħu jieħdu ħsieb qrabathom li huma morda Dritt li l-ħaddiema jitolbu għal arranġamenti flessibbli fuq il-post tax-xogħol. Casa qal li dan hu frott xhur sħaħ ta' negozjati li għamel fil-Parlament Ewropew, sabiex il-ġenituri jkunu jistgħu jrabbu lit-tfal u jkomplu bil-karrieri tagħhom fl-istess waqt. B'sodisfazzjon, għadni kemm qrajt li l-Ministru Carmelo Abela ħabbar li d-drittijiet il-ġodda tad-Direttiva tal-Bilanċ… Posted by David Casa on Monday, February 1, 2021 Dwar il-leave "Insterqu 50 ġurnata leave mill-2005 sal-2017" – Abela